SELIC ร่วมงาน “Opportunity Day”
SELIC ร่วมงาน “Opportunity Day” แถลงผลงานไตรมาส 2/60 พร้อมรับ 2 รางวัล จากนายกรัฐมนตรี
22 ก.ย. 2560

คุณเอก สุวัฒนพิมพ์ (ซ้าย) ประธานเจ้าหน้าที่บริหาร และคุณยุวดี เอี่ยมสนธิทรัพย์ (ขวา) ประธานเจ้าหน้าที่สายพัฒนาธุรกิจ บริษัท ซีลิค คอร์พ จำกัด (มหาชน) หรือ SELIC ร่วมนำเสนอข้อมูลประจำไตรมาส 2/60 ในงานบริษัทจดทะเบียนพบผู้ลงทุน “Opportunity Day”
ขณะที่ คาดรายได้ปีนี้ขยายตัวเมื่อเปรียบเทียบกับปีก่อน ตามจีดีพีขยายตัว  อีกทั้ง ล่าสุดบริษัทได้รับรางวัล Prime Minister’s Export Award 2017 เป็นรางวัลสูงสุดของรัฐบาลที่มอบให้แก่ผู้ประกอบธุรกิจดีเด่น  
โดยได้รับเกียรติจาก พล.อ.ประยุทธ์ จันโอชา นายกรัฐมนตรี มอบเกียรติบัตร และรับโล่รางวัลดีเด่นจำนวน 2 รางวัลให้กับบริษัทฯ ได้แก่ รางวัลผู้ประกอบธุรกิจส่งออกยอดเยี่ยม (Best Exporter) และรางวัลแบรนด์ไทยยอดเยี่ยม (Best Thai Brand) ในประเภทอุตสาหกรรมขนาดกลาง  สะท้อนถึงศักยภาพของบริษัท ในการผลิตสินค้าที่มีคุณภาพ การจัดการด้านนวัตกรรม รวมไปถึงการนำแบรนด์ไทยอย่างซีลิค เข้าสู่ และเป็นที่ยอมรับของตลาดโลก